An Snopes.com /ˈsnoʊps/, na bisto man sa apod na Urban Legends Reference Pages, sarong websayt na nag'oogid nanggad kan katotohanan kan mga rimong-rimong, huringhuding, mga huna-huna o mga sabi-sabi na naglalakop sa Internet, mga padara sa e-koreo asin ibang mga istorya na dai aram an hinalean o kun saen guminikan. An websityo bantog bilang toltolan sa pagpatotoo o pagpahimutik kan mga uru-osipon sa kulturang popular sa Amerika, mala ta nakakakua nin 300,000 na pagbisita aro-aldaw.